Up-748/04
Natisni
Opravilna št.:
Up-748/04
Datum odločitve:
22. 3. 2005
ECLI:
ECLI:SI:USRS:2005:Up.748.04
Akt:
Ustavna pritožba A. A. zoper sklep Višjega sodišča v Ljubljani št. III Cp 180/2004 z dne 30. 3. 2004
Izrek:
Ustavna pritožba A. A. zoper sklep Višjega sodišča v Ljubljani št. III Cp 180/2004 z dne 30. 3. 2004 se zavrže.
Evidenčni stavek:
Ustavno sodišče zavrže prepozno ustavno pritožbo. Pobuda Vrhovnemu državnemu tožilstvu za vložitev zahteve za varstvo zakonitosti na tek roka za vložitev ustavne pritožbe ne vpliva.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
15. 11. 2004
Vrsta odločitve:
sklep
Vrsta rešitve:
zavrženje
Dokument:
US24490
Up-748/04-4
22. 3. 2005
SKLEP
Ustavno sodišče je v postopku za preizkus ustavne pritožbe A. A. z Ž. na seji senata dne 8. marca 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Ljubljani št. III Cp 180/2004 z dne 30. 3. 2004 se zavrže.
Obrazložitev
1. Pritožnica je dne 12. 11. 2004 vložila ustavno pritožbo zoper sodno odločbo, navedeno v izreku.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz priloženega dopisa Višjega sodišča v Ljubljani št. Su 87/2004 z dne 9. 6. 2004
je razvidno, da je pritožnica Višjemu sodišču v Ljubljani dne 2. 6. 2004 poslala vlogo, naslovljeno kot pritožbo zoper izpodbijani sklep. Iz tega je mogoče sklepati, da se je pritožnica z izpodbijanim sklepom seznanila najkasneje dne 2. 6. 2004. Višje sodišče je njeno vlogo štelo za predlog za vložitev zahteve za varstvo zakonitosti in jo odstopilo Vrhovnemu državnemu tožilstvu v pristojno reševanje ter o tem obvestilo pritožnico. Vrhovno državno tožilstvo zahteve za varstvo zakonitosti ni vložilo. Kot je Ustavno sodišče že večkrat povedalo, pobuda Vrhovnemu državnemu tožilstvu za vložitev zahteve za varstvo zakonitosti ne vpliva na tek roka za vložitev ustavne pritožbe. Ustavna pritožba, vložena dne 12. 11. 2004, je torej očitno prepozna, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger